Diari Oficial de la Generalitat Valenciana


Sumari del DOGV 5541, del 25-06-2007 (2007/8255)

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les situades a la Vila Joiosa (Alacant) realitzada per l'ajuntament del dit municipi a favor de la Generalitat, per a ser destinades a l'ampliació de l'IES La Malladeta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8255


Data del document
:   15-06-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila Joiosa, la
    * cultura regional
    * propietat immobiliària
    * transmissió de la propietat

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les situades a la Vila Joiosa (Alacant) realitzada per l'ajuntament del dit municipi a favor de la Generalitat, per a ser destinades a l'ampliació de l'IES La Malladeta. [2007/8255]  
L'Ajuntament de la Vila Joiosa, en sessió plenària realitzada el dia 16 de febrer de 2006, va acordar la cessió gratuïta a la Generalitat de dues parcel·les de la seua propietat, de 309 i 627 m² de superfície, que confronten amb l'institut d'ensenyament secundari «La Malladeta» de la dita població. Tal com certifica el secretari de l'ajuntament les parcel·les tenen caràcter de domini públic.  
A proposta de la conselleria de Cultura, Educació i Esport, es van iniciar els tràmits legals oportuns per a l'acceptació de les parcel·les.  
La cessió es realitza amb la finalitat de destinar les parcel·les a l'ampliació de l'institut d'ensenyament secundari «La Malladeta» que figura en l'Inventari General de Béns i Drets de la Generalitat amb el codi 03/139/003/000.  
En conseqüència, basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei esmentada, que regula la mutació demanial, i l'article 44 de la Llei 14/2003 de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de la Vila Joiosa de les parcel·les següents que confronten amb l'institut d'ensenyament secundari «La Malladeta» de la dita població:  
1. Parcel·la de 309 m² de superfície que confronta: nord, infraestructura viària sòl urbà; sud, PP-25; est, sòl dotacional PED ?institut d'ensenyament secundari «La Malladeta»?; i oest, xarxa viària PP-16.  
Consta inscrita en el Registre de la Propietat de la Vila Joiosa al tom 1162, llibre 601, foli 129, finca 33839, inscripció 1a.   
Referència cadastral: 6477360TG4755U2511KZ.  
2. Parcel·la de 627 m² de superfície, que confronta: nord, sòl dotacional PED; sud, vial; est, sòl dotacional PED; i oest, vial.  
Consta inscrita en el Registre de la Propietat de la Vila Joiosa al tom 1353, llibre 764, foli 137, finca 38908, inscripció 1a.   
Referència cadastral: parcel·la sense referència cadastral independent de la 6141101UT2803V4195WG, la rectificació cadastral es troba pendent.  
Els immobles s'accepten lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de la Vila Joiosa, s'efectua amb la condició de destinar les parcel·les a l'ampliació de l'institut d'ensenyament secundari «La Malladeta», i queda subjecta al que disposa l'article 37 de la Llei 14/2003, de Patrimoni de la Generalitat.  
Tercer  
Agrupar les parcel·les cedides de 309 i 627 m² de superfície amb la finca de 12.700 m² superfície, inscrita en el Registre de la Propietat de la Vila Joiosa amb el número 41198 al tom 1506, llibre 885, foli 87, inscripció 1a, on s'ubica l'institut d'ensenyament secundari «La Malladeta», que figura en l'inventari General de Béns i Drets de la Generalitat amb el codi 03/139/003/000. La parcel·la agrupada obeïx a la descripció següent: «parcel·la de 13.636 m² de superfície situada a la Vila Joiosa que confronta: nord, carrer Dr. Fleming; sud, vial de nova obertura sector PP-25; est, camp de futbol el pla; i oest, vial de nova obertura sector PP-16».  
Quart  
La parcel·la agrupada s'haurà d'inscriure en l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria de Cultura, Educació i Ciència, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 de juny de 2007.- El conseller d'Economia, Hisenda i Ocupació: Gerardo Camps Devesa.